OpenLLM-France/wikimedia huggingface dataset:
# Paracheilinus rubricaudalis

Paracheilinus rubricaudalis és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 5,6 cm de longitud total.

## Distribució geogràfica

Es troba a Fidji.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J. E. & G. R. Allen. 2003. Paracheilinus rubricaudalis, a new species of flasherwrasse (Perciformes: Labridae) from Fiji. Aqua, J. Ichthy. Aquat. Biol. v. 7 (no. 3): 103-112.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Parc Militar Nacional de Horseshoe Bend

El Parc Militar Nacional de Horseshoe Bend (Horseshore Bend National Military Park) és el lloc d'una batalla ferotge del mateix nom. Es troba al centre-est d'Alabama (Estats Units) i és administrat pel Servei de Parcs Nacionals. El parc va ser establert el 25 de juliol de 1956 i ocupa 825,56 hectàrees.
El 27 de març de 1814, uns 3.300 homes de l'exèrcit del General Andrew Jackson va atacar els gairebé mil guerrers "Red Sticks" dirigits pel cap Menawa de la nació creek. Les seves forces estaven fortificades a una corba en forma de ferradura (horseshoe en anglès) al riu Tallapoosa de la qual la confrontació va prendre el seu nom. Aquesta va ser l'última batalla de la Guerra Creek. La victòria decisiva a Horseshoe Bend va trencar el poder de la nació creek. Més de 800 membres de la tribu Upper Creek va morir en defensa de la seva pàtria. Aquesta va ser la major pèrdua de vida dels amerindis durant una sola batalla a la història dels Estats Units.
El 9 d'agost de 1814, la nació creek va signar el Tractat de Fort Jackson. Aquest acte va cedir 93.000 quilòmetres quadrats de terreny situat a Alabama i Geòrgia al govern dels Estats Units.

## Vegeu també

* Llista de les unitats oficials del National Park Service

## Referències

* 1 2 3 4 «Horseshoe Bend National Military Park». National Parks Conservation Association. [Consulta: 16 abril 2013].
* 1 2 3 «“They fought to the last with that kind of bravery desperation inspires…”». NPS. [Consulta: 16 abril 2013].
* 1 2 3 Jensen, Ove «Battle of Horseshoe Bend». Encylopedia of Alabama, 26-02-2007. Arxivat de l'original el 15 de desembre 2014 [Consulta: 16 abril 2013].

## Enllaços externs

* Parc Militar Nacional de Horseshoe Bend - Lloc web oficial
# Paragobiodon melanosomus

Paragobiodon melanosomus és una espècie de peix de la família dels gòbids i de l'ordre dels perciformes.

## Reproducció

És monògam.

## Hàbitat

És un peix marí, de clima tropical i associat als esculls de corall.

## Distribució geogràfica

Es troba des de Madagascar fins a Nova Guinea, les Illes Ryukyu, el sud de la Gran Barrera de Corall i la Micronèsia.

## Observacions

És inofensiu per als humans.

## Referències

* ↑ Bleeker, P., 1873. Mémoire sur la faune ichthyologique de Chine. Neder. Tijdschr. Dierk. v. 4. 113-154.
* ↑ BioLib (anglès)
* ↑ Bleeker, P., 1852. Nieuwe bijdrage tot de kennis der ichthyologische fauna van Ceram. Natuurkundig Tijdschrift voor Nederlandsch Indië v. 3: 689-714.
* ↑ Whiteman, E.A. i I.M. Côté, 2004. Monogamy in marine fishes. Biol. Rev. 79:351-375.
* 1 2 3 «Paragobiodon melanosomus» (en anglès). FishBase. Froese, Rainer; Pauly, Daniel (editors).
* ↑ Brothers, E.B., D. McB. Williams i P.F. Sale, 1983. Length of larval life in twelve families of fishes at 'One Tree Lagoon', Great Barrier Reef, Australia. Mar. Biol. 76:319-324.
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20): 977 p.
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.
* ↑ Kulbicki, M. i J.T. Williams, 1997. Checklist of the shorefishes of Ouvea Atoll, New Caledonia. Atoll Res. Bull. 444: 26 p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Myers, R.F., 1991. Micronesian reef fishes. Segona edició. Coral Graphics, Barrigada, Guam. 298 p.
* ↑ Myers, R.F., 1999. Micronesian reef fishes: a comprehensive guide to the coral reef fishes of Micronesia. Coral Graphics, Barrigada, Guam. 330 p.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.
* ↑ Werner, T.B i G.R. Allen, 1998. Reef fishes of Milne Bay Province, Papua New Guinea. A T. Werner i G. Allen (eds). A rapid biodiversity assessment of the coral reefs of Milne Bay Province, Papua New Guinea. RAP Working Papers 11, Conservation International, Washington DC.
* ↑ Zug, G.R., V.G. Springer, J.T. Williams i G.D. Johnson, 1989. The vertebrates of Rotuma and surrounding waters. Atoll Res. Bull. 316:25 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Peter Giblin

Peter John Giblin (Dartford, Anglaterra, 18 de març de 1941) és un matemàtic anglès que té com a recerca principal la teoria de la singularitat i la seva aplicació a la geometria, la visió artificial i els gràfics per ordinador. Giblin és professor emèrit de matemàtiques a la Universitat de Liverpool, on ha sigut professor durant més de 40 anys. Les seves posicions a Liverpool han inclòs Cap de Departament (de ciències matemàtiques), i Cap de Divisió (de matemàtiques pures).
És autor o coautor de vuit llibres publicats, alguns dels quals s'han traduït al rus. El pròleg per a la traducció al rus del seu llibre Curves and Singularities va ser escrit pel matemàtic rus Vladímir Arnold. Giblin també ha sigut autor o coautor de més d'un centenar d'articles publicats amb avaluació d'experts. El primer d'ells va ser publicat el 1968.

## Publicacions

* Giblin, P. J.. Graphs, Surfaces and Homology. Chapman and Hall, 1977. ISBN 0-470-98994-7.
* Bruce, J. W.; Giblin, P. J.. Curves and Singularities. Cambridge University Press, 1984. ISBN 0-521-42999-4.
* Bruce, J. W.; Giblin, P. J.; Rippon, P. J.. Microcomputers and Mathematics. Cambridge University Press, 1990. ISBN 0-521-37515-0.
* Giblin, P. J.; Porteous, I. R.. Challenging Mathematics. Oxford University Press, 1990. ISBN 0-19-914361-7.
* Giblin, P. J.. Primes and Programming: an Introduction to Number Theory with Computing. Cambridge University Press, 1993. ISBN 0-521-40182-8.
* Chen, K.; Giblin, P. J.; Alan Irving, A. Mathematical Explorations in Matlab. Cambridge University Press, 1999. ISBN 978-0-521-63920-0.
* Hallinan, P. W.; Gordon, G.; Yuille, A. L.; Giblin, P. J.. Two and Three Dimensional Patterns of the Face. A. K. Peters, 1999. ISBN 978-1-56881-087-4.
* Cipolla, R.; Giblin, P. J.. Visual Motion of Curves and Surfaces. Cambridge University Press, 1999. ISBN 0-521-63251-X.

## Referències

* ↑ Giblin's University of Liverpool homepage
* ↑ University of Liverpool Committee Secretariat Calendar 2009/10
* ↑ Giblin, Peter. «Bibliography».
# August Karl Krönig

August Karl Krönig (Schildesche, Bielefeld, Westphalia, 20 setembre 1822 - Berlín, 5 juny 1879) fou un químic i físic alemany que reactivà el 1856, amb un curt article, la teoria cinètica dels gasos.
Kröning era el sisè fill, de set germans, d'un pastor protestant. El 1839, després d'acabar el seu batxillerat, assistí a la Universitat de Bonn, durant tres semestres, per estudiar idiomes orientals. En 1840 anà a la Universitat de Berlín on canvià d'estudis i enfocà el seu interès cap a la física, la química i les matemàtiques. Es doctorà el 1845 amb una tesi sobre les sals de cromat (De acidi chromici salibus crystallinus). Després ensenyà a dues escoles de Berlín, el Realgymnasium a Cölln i la Königliche Realschule que depenia del Friedrich-Wilhelms-Gymnasium. En 1861 es veié obligat a jubilar-se anticipadament per raons de salut i passà aser un home oblidat.
En 1851 Kronig edità els tres volums del Journal für Physik und Physikalische Chemie des Auslandes en vollständigen Übersichten, que permeté la introducció d'articles estrangers traduïts a l'alemany. En 1856 publicà un article sobre la teoria cinètica dels gasos, convertint-se així en un dels pioners de la mecànica estadística i termodinàmica al costat de Rudolf Clausius, James Clerk Maxwell i Ludwig Boltzmann. En l'article es fa ressò de l'article de John James Waterston del 1851 sobre el tema, i es basà en ell. Kröning suposà que les molècules d'un gas no oscil·len al voltant de posicions d'equilibri definides, ans al contrari, es mouen amb velocitat constant en línies rectes fins que xoquen contra altres molècules o amb alguna superfície impermeable. A partir d'aquest supòsit, Krönig desenvolupà una teoria simple semblant a la que ja havien desenvolupat de John Herapath (1790-1868) i James Prescott Joule (1818-1819), però que no havien tengut acceptació. L'èxit de Krönig fou degut a que era professor de la Realschule de Berlín i membre destacat de la Physikalische Gessellschaft, un dels cinquanta fundadors el 1845 i secretari el 1848. Aquest treball de Krönig fou considerat per Clausius que desenvolupà una teoria més complexa.

## Referències

* ↑ Krönig, A.K «Grundzüge einer Theorie der Gase». Annalen der Physik, 99, 1856, pàg. 315-322.
* 1 2 «Krōnig, August Karl». Complete Dictionary of Scientific Biography. 2008. Encyclopedia.com. [Consulta: 28 gener 2015].
* 1 2 3 Wisniak, J «Kinetic Theory - From Euler to Maxwell». Indian Journal of Chemical Technology, 12, 205, pàg. 730-742.
# Chris Opie

Christopher "Chris" Opie (Truro, 22 de juliol de 1987) és un ciclista anglès, professional des del 2012. Actualment corre a l'equip Bike Channel-Canyon.

## Palmarès

* 2010
** 1r al Gran Premi d'Al Fatah
** Vencedor de 2 etapes de la Volta a Líbia
* 2016
** 1r a la Ronda van Midden-Nederland i vencedor d'una etapa
** Vencedor d'una etapa del Tour de Corea

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Escopelià

Escopelià (en llatí Scopelianus, en grec Σκοπελιανός) va ser un sofista, retòric i poeta grec de Clazòmenes (Clazomenae), deixeble de Niquetes d'Esmirna que va viure a Esmirna.
Va florir sota Domicià i Nerva una mica abans de Polemó Antoni i d'Herodes Àtic. Va ensenyar a Esmirna i va tenir a Àtic entre els seus deixebles. Es va dedicar a la poesia i especialment a la tragèdia. La seva vida és narrada per Filostrat que en parla amb molt de respecte. Quan Domicià va decretar la prohibició la viticultura i l'erradicació de totes les vinyes a Àsia, perque pensava que el consum de vi contribuïa als moviments revolucionàris, Escopelià va conduir una missió diplomàtica amb tant d'èxit que l'emperador no tan sols va abolir el seu decret, sinó al contrari va imposar multes a aquestes persones que no plantaven vinyes. Per aquest èxit el poeta va rebre molts regals, i la seva popularitat el nombre de deixebles, «amorosos de la seva saviesa» (σοφίας ἐρῶντες) va augmentar.

## Bibliografia

* Sánchez Hernández, Juan Pablo «Scopelianus and the Homerids. Notes on Philostratus' Lives of the Sophists (VS 1.21.518)» (en anglès). Mnemosyne, 64, 3, pàg. 455-463.

## Referències

* ↑ Smith, Philip. «Scopelianus». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
* ↑ Dzielska, Maria. Apollonius of Tyana in Legend and History. 10. L'Erma di Bretschneider, 1986, p. 37 (Problemi e ricerche di storia antica). ISBN 9788870625998.
* ↑ Lauwers, J; Teblick, A. «Philostratus, Levens van de sofisten, § 520: Scopelianus en Domitianus» (en grec antic i neerlandès), 2014. Arxivat de l'original el 2016-03-25. [Consulta: 17 febrer 2016].
# Estació comanxe

Estació comanxe (títol original en anglès: Comanche Station) és una pel·lícula de western estatunidenca de 1960 dirigida per Budd Boetticher. Es tracta de la darrera obra del cicle Ranown. Ha estat doblada al català.

## Argument

Jefferson Cody torna amb els indis per comprar-los una dona blanca que tenen captiva. Es diu Nancy Lowe. En el camí de tornada, se'ls ajunten Ben Lane i els seus dos guardaespatlles, Frank i Dobie. Fugien tots tres una banda d'indis que els empaitaven. Lane ensenya a Mrs. Lowe que el seu marit ha promès 5.000 dòlars a qualsevol que la porti a casa seva. Encara que Jeff afirmi no tenir coneixement d'aquesta recompensa, ella no es creu una paraula i perd la gratitud que tenia per al seu salvador. Lane considera desfer-se de Jeff per embutxacar-se la prima. A més, diu a Frank i a Dobie que per evitar el testimoniatge de Mrs. Lowe, pensa aprofitar el fet que la recompensa és vàlida ja sigui morta o viva. El jove Dobie no és còmode amb la idea de matar una dona i dubta del que vol fer. Comunica a Mrs. Lowe que Jefferson Cody és un home que busca desesperadament la seva dona capturada pels indis des de fa 10 anys. Va arreu on entén que una blanca és en venda.
Els cinc protagonistes al principi han de continuar estant units per fer front a les hostilitats índies. Es deixen tanmateix sorprendre per un grup de guerrers i Frank ho paga amb la seva vida. Per tal de posar fi als projectes del bandit, Jeff aprofita la nit i agafa Ben i Dobie per sorpresa i després els obliga a marxar. Mentre s'allunyen de Mrs. Lowe i del botí associat, Dobie se sent alleujat per haver perdut la partida. És alliberat del pes de l'homicidi que no volia cometre. Però Ben no ho sent així i decideix parar una trampa a Jeff. Dobie intenta deixar el seu cap, però aquest l'abat fredament per l'esquena. Alertats pel tret de fusell, Jeff i Mrs Lowe eviten la trampa i maten Ben Lane. Finalment, Jeff porta Mrs. Lowe a casa seva i s'assabenta de per què no ha marxat el seu marit a la recerca de la seva dona: és cec.

## Repartiment

* Randolph Scott: Jefferson Cody
* Nancy Gates: Nancy Lowe
* Claude Akins: Ben Lane
* Skip Homeier: Frank
* Richard Rust: Dobie
* Rand Brooks: l'home de la parada
* Dyke Johnson: John Lowe
* Foster Hood: el Comanxe amb llança
* Joe Molina: el cap Comanxe
* Vince St. Cyr: un guerrer
* John Patrick Holland: un noi

## Llocs de rodatge

La pel·lícula es va rodar a Alabama Hills.

## Referències

* ↑ «Estació comanxe». Ésadir.cat. [Consulta: 12 desembre 2022].
* 1 2 «Comanche station» (en anglès). NYTimes.com. [Consulta: 12 desembre 2022].
# Mundolsheim

Mundolsheim (en alsacià Mundelse) és un municipi francès, situat a la regió del Gran Est, al departament del Baix Rin. L'any 1999 tenia 5.317 habitants.
Forma part del cantó de Hœnheim, del districte d'Estrasburg i de la Strasbourg Eurométropole.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.015 | 3.545 | 3.343 | 4.698 | 5.270 | 5.317 |

## Administració

Llista d'alcaldes :
| Període | Identitat | Partit |
| 1989- | Norbert Reinhardt | PS |
# Astyanax jacobinae

Astyanax jacobinae és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 5,1 cm de llargària total.

## Alimentació

Menja larves de dípters (quironòmids) i de tricòpters, i artròpodes.

## Hàbitat

Viu a àrees de clima tropical (11°S-12°S, 41°W-42°W).

## Distribució geogràfica

Es troba a Sud-amèrica: Brasil.

## Referències

* 1 2 3 FishBase (anglès)
* ↑ FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Astyanax hermosus

Astyanax hermosus és una espècie de peix de la família dels caràcids i de l'ordre dels caraciformes.

## Hàbitat

Viu a àrees de clima subtropical.

## Distribució geogràfica

Es troba a Sud-amèrica: conca del riu Primero (Argentina).

## Referències

* ↑ Baird, S. F. & C. F. Girard 1854. Descriptions of new species of fishes collected in Texas, New Mexico and Sonora, by Mr. John H. Clark, on the U. S. and Mexican Boundary Survey, and in Texas by Capt. Stewart Van Vliet, U. S. A. Proc. Acad. Nat. Sci. Phila. v. 7: 24-29.
* ↑ BioLib (anglès)
* ↑ Miquelarena, A. M., Protogino, L. C. & López, H. L. 2005. Astyanax hermosus, a new species from the Primero River basin, Córdoba, Argentina (Characiformes, Characidae). Rev. suisse zool. 112 (1): 13-20.
* 1 2 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nanorana ventripunctata

Nanorana ventripunctata és una espècie de granota de la família dels rànids. Es tracta d'un endemisme de la província de Yunnan al nord-oest de la Xina, on es troba a una altitud d'entre 3.120 m i 4.100 m. No és una espècie rara i les seves poblacions s'han mantingut estables.
Habita en llacs, estanys i basses en zones d'alta muntanya, prop de rierols i rius. Es reprodueix en basses.

## Referències

* 1 2 «Nanorana ventripunctata» (en anglès). IUCN Red List. Lu Shunqing, Yang Datong. 2004. [Consulta: 26 agost 2014].
# Musaranya de Zacatecas

La musaranya de Zacatecas (Sorex emarginatus) és una espècie de musaranya endèmica de Mèxic. Habita els boscos temperats. Es tracta d'un animal insectívor.

## Referències

* ↑ Matson, J.; de Grammont, P.C.; Castro-Arellano, I. «Sorex emarginatus: Matson, J., de Grammont, P.C. & Castro-Arellano, I.: : e.T41395A22312750» (en anglès). Llista Vermella d'Espècies de la UICN, 12-01-2017. DOI: 10.2305/iucn.uk.2017-2.rlts.t41395a22312750.en.
# Avant (partit polític)

Avant és un partit polític d'àmbit valencià fundat arran de la coalició electoral homònima que es va presentar a les eleccions generals espanyoles de 2015. En aquell moment agrupava els partits Renovació Política, UNIÓ, Acció Nacionalista Valenciana i Coalició per Albal. En registrar-se com a partit, Renovació Política abandonà el projecte i ha continuat en solitari. Abans, però, ja havia concorregut a les eleccions a les Corts Valencianes de 2015 amb una candidatura per la província de València.

## Ideologia

La senyera ideològica d'Avant és la defensa del secessionisme lingüístic i de l'afirmació que el valencià i el català són dues llengües distintes. Per això, aquest partit polític aposta per oficialitzar les normes del Puig per a la llengua valenciana. També aboga per difondre la Reial Senyera, la denominació Regne de València per al País Valencià, promoure l'Institut d'Estudis Valencians i aconseguir la creació del domini web .val.
Tanmateix, no és aquesta la seua única línia d'acció política. Avant exigeix més mesures i mitjans per a erradicar la corrupció, la millora del finançament autonòmic valencià, la redefinició de l'Estat de les Autonomies, la supressió de les províncies, el desenvolupament del corredor mediterrani o la protecció dels animals.

## Resultats electorals

* Eleccions generals espanyoles de 2016: No es va presentar.
* Eleccions generals espanyoles de 2015: 1.001 vots = 0 diputats (com a coalició electoral).
* Eleccions a les Corts Valencianes de 2015: 1.307 vots = 0 diputats (com a coalició electoral).

## Referències

* ↑ «Qui som nosatros?». Avant, 2016. Arxivat de l'original el 2016-10-13. [Consulta: 19 juliol 2016].
* ↑ «Presentacio de la Coalicio ‘AVANT’ al Poble Valencià.». Acció Nacionalista Valenciana, 2015. [Consulta: 19 juliol 2016].
* ↑ «Comunicat al voltant dels integrants de la coalició Avant». Acció Nacionalista Valenciana, 2016. [Consulta: 19 juliol 2016].
* ↑ «Candidatures eleccions a les Corts Valencianes». Argos, 2015. Arxivat de l'original el 2019-03-02. [Consulta: 20 juliol 2016].
* ↑ «Política Llingüística». Avant. Arxivat de l'original el 2016-10-13. [Consulta: 19 juliol 2016].
* ↑ «Compromís en les senyes d'identitat». Acció Nacionalista Valenciana, 2015. [Consulta: 19 juliol 2016].
* ↑ «Programa electoral per a les Corts Generals 2015». Acció Nacionalista Valenciana, 2015. Arxivat de l'original el 2019-03-17. [Consulta: 19 juliol 2016].
* ↑ «El pucherazo a Avant». Avant, 30-05-2016. [Consulta: 19 juliol 2016].
* ↑ «Resultado elecciones generales 2015» (en castellà). Ministeri de l'Interior, 2015. Arxivat de l'original el 2016-05-16. [Consulta: 19 juliol 2016].
* ↑ «Resultats eleccions al País Valencià». Ara.cat, 24-05-2016. Arxivat de l'original el 2016-12-21. [Consulta: 20 juliol 2016].
Viccionari
# Nazianz

Nazianz (en grec antic Ναζιανζός, 'Nazianzós') era una ciutat al sud-oest de Capadòcia, situada al districte de Garsàuria, a 24 milles romanes al sud-est d'Arquelais.
Els autors antics no la mencionen, i és famosa perquè va ser el lloc on es va educar Gregori de Nazianz, que després es va convertir en bisbe d'aquell lloc. De la ciutat en parlen el geògraf Hièrocles i Sòcrates Escolàstic, i se la menciona a l'Itinerari d'Antoní.

## Referències

* ↑ «Nazianz». Gran Enciclopèdia Catalana. Barcelona: Grup Enciclopèdia Catalana.
* ↑ Smith, William (ed.). «Nazianzus». Dictionary of Greek and Roman Geography (1854). [Consulta: 30 abril 2021].
# Atanasio en busca de novia

Atanasio en busca de novia és una pel·lícula muda de comèdia espanyola rodada al País Basc el 1925. Fou escrita i dirigida per Felix i Aureliano González i hi van participar molts familiars. Era una comèdia d'aquella època, una d'aquelles on es llancen coques de merenga. Fou l'última pel·lícula produïda per Hispania Films i no en queden gaires evidències.

## Repartiment

* Saturnino Fernández
* Félix González
* Nieves González
* Teresa González
* Antonio Velázquez

## Referències

* ↑ Koldo Larrañaga eta Kike Calvo, Historia de la Cinematografía Vasca
* ↑ Susana Torrado Morales El cine vasco en la bibliografía cinematográfica (1968-2007), p. 36
# PAQ

PAQ té els següents significats:
* Producte Artesà Qualificat, etiqueta identificativa de la qualitat d'un producte artesà
* PAQ (programari), sèrie de programes de codi obert per a la compressió d'arxius sense pèrdua
# Boaz

«Boaz» té aquests significats:
* Boaz o Booz, personatge bíblic fill de Salmon amb la seva esposa Rahab; i besavi del Rei David
* Boaz (Alabama), població dels Estats Units a l'estat d'Alabama
* Boaz (Virgínia de l'Oest), concentració de població designada pel cens dels Estats Units a l'estat de Virgínia de l'Oest
* Boaz (Wisconsin), població dels Estats Units a l'estat de Wisconsin